Október 31-i hatállyal leváltják Prőhle Gergelyt a Petőfi Irodalmi múzeum főigazgatói posztjáról. Az ügyben Kásler Miklós EMMI-miniszter hozta meg a döntést – erősítették meg az atv.hu-nak kormányzati források.

Leváltják Prőhle Gergelyt a Petőfi Irodalmi múzeum főigazgatói posztjáról - tudta meg az atv.hu. Prőhle Gergely az ATV munkatársának azt mondta: nem kíván nyilatkozni az ügyben. Úgy tudni, hogy hivatalos írásos értesítést még nem küldött neki az EMMI.

Korábban a Demokrata megjelentetett egy hírt Prőhle Gergely leváltásáról, az akkor nem bizonyult valósnak. Most az atv.hu-nak azt mondták kormányzati források: ez a mostani döntés nagyon úgy tűnik, hogy visszafordíthatatlan.

Az Orbán-kormány volt államtitkárát, Prőhle Gergelyt a Magyar Idők kultúrharcos sorozatában támadták, elsősorban a Kassák kiállítás miatt.

Prőhle főigazgató úr műhelyében ugyanis tobzódnak a magyarokat és Orbán Viktor miniszterelnököt gyalázó balliberális véleményformálók.

– írta áprilisban a Magyar Idők.